
S'ha analitzat l'ADN mitocondrial de Myotis myotis, Myotis nattereri, Myotis capac- 
cinii, Plecotus austriacus i Miniopterus schreibersii per avaluar el grau de diferenciació 
genètica entre les poblacions de Balears i les continentals europees i determinar amb 
certesa les espècies. Els resultats confirmen la presència de Myotis myotis i mostren l'el- 
evat grau de similitud genètica entre els individus de la mateixa espècie, ja fossin de 
Balears o del continent europeu. No s'ha observat la presència de Myotis punicus a 
Mallorca, espècie present a altres illes del Mediterrani. L ADN dels Myotis nattereri de 
Mallorca s'apropa als Myotis nattereri de la península Ibèrica, actualment considerats 
Myotis escalerai. L'absència de diferències genètiques significatives entre les poblacions 
de Miniopterus schreibersii de Mallorca, Menorca i Catalunya són especialment interes- 
sants, ja que s'han observat diferències morfològiques significatives entre elles. Les 
esmentades diferències podrien ser degudes a factors ambientals, ja que hi ha intercanvi 
d'individus entre Mallorca i Menorca, i per tant existeix flux gènic entre les poblacions 
de les dues illes. 

escalerai, Myotis capaccinii, Plecotus austriacus, Miniopterus schreibersii. 


MITOCHONDRIAL DNA ANALYSIS OF FIVE SPECIES OF BATS FROM THE 
BALEARIC ISLANDS. The mitochondrial DNA of Myotis myotis, Myotis nattereri, 
Myotis capaccinii, Plecotus austriacus, and Miniopterus schreibersii have been analy- 
zed to evaluate the degree of genetic differentiation between the Balearic and continen- 
tal European populations and to determine their species with certainty. The results con- 
firm the presence of Myotis myotis and show a high degree of genetic similarity betwe- 
en individuals of the same species, whether from the Balearic islands or the European 
continent. In Majorca no presence was observed of Myotis punicus, a species present in 
other Mediterranean islands. The DNA of the Majorcan Myotis nattereri is close to the 
of the Myotis nattereri of the Iberian peninsula, presently considered Myotis escalerai. 
The absence of significant genetic differences between the populations of Miniopterus 
schreibersii in Majorca, Menorca and Catalonia is especially interesting, as significant 
morphological differences have been observed between them. These differences may be 
due to environmental factors, since there is an exchange of individuals between Majorca 
and Menorca, therefore a gen flow exists between the populations of the two islands. 
Keywords: Balearic Islands, Chiroptera, mitochondrial DNA, Myotis myotis, Myotis 
escalerai, Myotis capaccinii, Plecotus austriacus, Miniopterus schreibersii. 

Introducció 


Les tècniques moleculars d'anàlisis 
d'ADN són cada dia més utilitzades pels 
científics que realitzen estudis sistemàtics i 
filogenètics. Les esmentades tècniques han 
proporcionat una nova aproximació a la 
diversitat biològica i als processos evolutius. 
Les anàlisis d'ADN mostren la diferenciació 
genètica d'espècies dificilment identificables 
morfològicament. Les anàlisis moleculars 
permeten observar processos d'especiació en 
fases inicials quan encara les diferències 
morfològiques són mínimes, però també per- 
meten diferenciar espècies que han seguit 
processos evolutius convergents en els que 
s'han seleccionat morfologies molt similars. 
Un bon exemple de convergència evolutiva 
ha estat mostrat per Stadelmann et al. (2007) 
en les espècies del gènere Myotis americanes 
i europees. Aquests darrers anys s'han des- 
crit, a Europa, diverses espècies críptiques de 
ratapinyades, com per exemple Pipistrellus 
pygmaeus, Myotis alcathoe i Myotis escale- 
rai espècies bessones de Pipistrellus pipistre- 
llus, Myotis mystacinus i Myotis nattereri, 
respectivament (Ibáñez el al., 2006). 
L'interès en la determinació d'una espècie va 
més enllà del valor estrictament taxonòmic. 
Així per exemple, conèixer amb certesa una 
espècie té gran importància en estudis epide- 
miològics en els que s'ha de determinar quin 
és l'hoste d'un agent patogen. 

Les poblacions insulars i continentals 
d'una mateixa espècie presenten major o 
menor grau de diferenciació genètica en 
funció, entre d'altres factors, del grau i 
temps d'aillament que hi ha hagut entre 
elles. Tenint present la relativa elevada 


diversitat genètica de les ratapinyades euro- 
pees, el caràcter insular de les Balears i els 
estudis sobre Lyssavirus que s'estan realit- 
zant (Serra-Cobo et al., 2002, Amengual et 
al., 2007a), s'ha analitzat l'ADN d'algunes 
espècies de quiròpters per avaluar el grau de 
diferenciació genètica i determinar amb cer- 
tesa les espècies. 


Material i mètodes 


Espècies i localitats analitzades 

. S'ha analitzat ADN mitocondrial de cinc 
espècies de ratapinyades de les Illes Balears. 
De la família dels Vespertiliònids han estat 
estudiats quatre Myotis myotis (ratapinyada 
de morro llarg), tres Myotis nattereri (rata- 
pinyada de Natterer), un Myotis capaccinii 
(ratapinyada de peus grans) i un Plecotus 
austriacus (ratapinyada orelluda meridional) 
(Figs. 1-4), totes elles capturades a 
Mallorca. De la família dels Minioptérids, 
Miniopterus schreibersii (ratapinyada de 
cova) (Fig. 5), s'han analitzat quatre indivi- 
dus procedents de Mallorca, dos de Menorca 
1 tres de Catalunya (Serra-Cobo er al., 2006; 
2007). 


Extracció d'ADN 

El material biològic analitzat correspon a 
petites mostres de patagi d'individus captu- 
rats. L'extracció d'ADN s'ha realitzat 
seguint el protocol de QIAGEN. 


Amplificació, seqüenciació i alineament 

A partir del material genètic extret, s'ha 
amplificat per polymerasa chain reaction 
(PCR) el gen mitocondrial del citocrom b 


Fig. 1. Exemplar de 
Myotis myotis proce- 
dent d'una colònia 
mallorquina — (foto- 
grafia de Blanca 
Amengual). 


Fig. 1. An example of 


Myotis myotis from a 
Majorcan colony 
(photo by Blanca 
Amengual). 

Fig. 2. La fotografia mostra un Myotis 
escalerai procedent d'una colónia de 
Mallorca (fotografia cedida per Xavier 
Bayer). 

Fig. 2. This photo shows a Myotis escalerai 
from a colony in Majorca (photo courtesy 
of Xavier Baver). 


N 
N 
N 


Boll. Soc. Hist. Nat. Balears, 


50 (2007) 







T. — — 
cal ^ "d 
"icu " e 
V. REOR 


Lj 


< 


Uf 















eT. 
vd. »É L ` A 1 -$ 
d : P "> y de dl 
j Et nog : Wed 
est: E * D 4 . hos p^ 
Te Aj g p ^w AC 


Fig. 3. Mvotis capaccinii és una espècie força abundant a Mallorca i a Menorca (fotografia de Marc López-Roig). 
Fig. 3. Myotis capaccinii is an abundant species in Majorca and Menorca (photo by Marc López-Roig). 


(Bickham et al., 2004) en el cas dels 
Vespertiliònids. Pel que fa als Minioptèrids 
s'ha analitzat el gen mitocondrial NADH, 
(Appleton et a/., 2004). Els gens seqüen- 
ciats han estat alineats, juntament amb 
seqüéncies del GenBank (Appleton et al., 
2004; Ibáñez et al., 2006; Ruedi i Mayer, 
2001; Stadelmann et al., 2007), amb el pro- 
grama BioEdit (Hall, 1999). Els arbres han 
estat elaborats amb el programa MEGA 4.0 


(Tamura et al., 2007). Larbre dels 
Vespertilionids ha estat elaborat amb 


seqüències de 680 parells de bases 1 el de 
Miniopterus s'ha confeccionat amb sequèn- 
cies de 1037 parells de bases. 


Resultats 


L'ADN dels gens seqüenciats procedents 
dels Myotis Myotis capaccinii, 
Plecotus austriacus 1 Miniopterus schrei- 
bersii de Balears s'agrupa amb l'ADN de 
les mateixes espècies però de poblacions 
continentals (Figs. 6-7). En canvi, l'ADN 
dels Mvotis nattereri mallorquins no s'agru- 
pa amb l'individu de Grècia 1 s'apropa als 
Myotis nattereri de la península Ibérica, 
actualment considerats Myotis 
(Ibánez et al., 2006). 

No s'ha observat la presència de Myotis 
punicus a Mallorca, espècie present al nord 
d'Àfrica i a les illes de Sardenya, Còrsega i 
Malta (Dietz 1 Von Helversen, 2004) (Fig. 6). 


myotis, 


escalerai 

Fig. 4. Plecotus austriacus és una ratapinyada present a totes les Illes Balears (fotografia de Blanca Amengual). 
Fig. 4. Plecotus austriacus is a type of bat present in all the Balearic Islands (photo by Blanca Amengual). 

Fig. 5. Miniopterus schreibersii és una espècie migradora regional (fotografia de Marc López- Roig). 
Fig. 5. Miniopterus schreibersii is a regional migratory species (photo by Marc López-Roig). 

Fig. 6. Relacions filogenètiques entre seqüències parcials del gen mitocondrial citocrom b (680 bp) obtingudes per 
Neighbor-Joining (NJ) utilitzant MEGA (versió 4). Les seqüències obtingudes durant aquest estudi han estat com- 
parades amb altres seqüències d'espècies de la família Vespertilionidae (Ibáñez et al., 2006; Juste et al., 2004, 
Ruedi et al., 2001; Stadelmann et al., 2007). Els valors de bootstrap (10.000 rèpliques) s'indiquen en els principals 


nòduls. 


Fig. 6. Phylogenetic relationships between partial mitochondrial cytochrome b gene (680 bp) obtained by 
Neighbor-Joining (NJ) using MEGA version 4. Sequences obtained during this study were compared with sequen- 
ces of different bat species belonging to family Vespertilionidae (Ibáñez et al., 2006; Juste et al., 2004; Ruedi et al., 
2001; Stadelmann et al., 2007). Bootstrap values (10,000 replications) are indicated for the principal nodes. 


Discussió 


Les dades obtingudes mostren l'elevat 
grau de similitud genètica (dels gens cito- 
crom b i NADH,) existent entre els indivi- 
dus de la mateixa espécie que han estat ana- 


litzats, ja fossin de Balears o del continent 
europeu. | 

El present treball també permet confir- 
mar la presència de Myotis escalerai a 
Mallorca. Aquesta espècie fins fa poc temps 
se la considerava 1 anomenava ratapinyada 

Fig. 7. Relacions filogenètiques entre seqüències del gen mitocondrial NADH2 (1037bp) obtingudes per Neighbor- 
Joining (NJ) utilitzant MEGA (versió 4). Les seqüències obtingudes durant aquest estudi han estat comparades amb 
altres seqüències de Miniopterus (Appleton et al., 2004). Els valors de bootstrap (10.000 rèpliques) s'indiquen en 


els principals nòduls. 


Fig. 7. Phylogenetic relationships between the entire mitochondrial NADH2 gene (1037 bp) obtained by Neighbor- 
Joining (NJ) using MEGA version 4. Sequences obtained during this study were compared with sequences of two 
Miniopterus species (Appleton et al., 2004). Bootstrap values (10,000 replications) are indicated for the principal 


de Natterer, Myotis nattereri. Ha estat a par- 
tir dels estudis moleculars realitzats per 
Ibáñez et al. (2006) que s'han pogut dife- 
renciar clarament una i altra espècies. 
Tanmateix, ja al 1904 el científic Àngel 
Cabrera va trobar petites diferències entre 
les ratapinyades que hom considerava 
Myotis nattereri. Les seves observacions 1 
estudis el van portar a proposar la diferen- 
ciació en dues espècies, que després d'apro- 
fundir en els estudis morfològics ell mateix 
va descartar. Cabrera va examinar exem- 
plars de la Península i va observar que el 
patagi s'inseria al turmell. Pel contrari, les 
descripcions dels exemplars europeus indi- 
caven que el patagi s'inseria en la base dels 


dits del peu. Per això va arribar a parlar 
d'una espècie diferent que va anomenar 
Myotis escalerai. Tornant als estudis realit- 
zats els darrers anys, s'ha comprovat que 
efectivament hi ha diferenciació genètica 
entre aquestes dues espècies. Myotis escale- 
rai es distribueix a bona part de la penínsu- 
la Ibérica (Ibañez et al., 2006), mentre que 
Myotis nattereri es distribueix a bona part 
de la resta d'Europa. La confirmació de 
Myotis escalerai a Mallorca és interessant 
des d'un punt de vista epidemiològic ja que 
en estudis anteriors s'havia isolat Lyssavirus 
(EBLV-1) a Myotis nattereri mallorquins 
(Serra-Cobo et al., 2002). Les anàlisis 
d'ADN d'individus de la colònia infectada 

per Lyssavirus mostren que en realitat es 
tracta de Myotis escalerai. Així doncs, és la 
primera citació que es coneix de Myotis 
escalerai infectat per EBLV-1. 

La preséncia de Myotis punicus a les 
illes de Sardenya, Córsega, Malta i al nord 
d'Àfrica, espècie relativament similar a 
Myotis myotis, va aconsellar analitzar 
l'ADN d'alguns individus de les colònies de 
Myotis myotis de les Illes Balears. Els resul- 
tats de les análisis genétiques confirmen la 
preséncia de Myotis myotis a Mallorca, 
dades especialment importants en els estu- 
dis de la dinàmica de Lyssavirus que es rea- 
litzen a Balears (Amengual et al., 20072). 

L'absència de diferències genètiques sig- 
nificatives entre les poblacions de 
Miniopterus schreibersii de Mallorca, 
Menorca i Catalunya (Fig. 7) són especial- 
ment interessants, ja que s'han observat 
diferències morfològiques significatives 
entre elles (resultats inèdits). Les ratapinya- 
des de la població menorquina són més peti- 
tes que els individus de la resta de pobla- 
cions estudiades. Les variacions de mida 
podrien ser degudes a factors ambientals, ja 
que hi ha intercanvi d'individus entre 
Mallorca i Menorca, i per tant existeix flux 
gènic entre les poblacions de les dues illes 
(Amengual et al., 20070). Miniopterus sch- 
reibersii és una espècie migradora regional 
capaç de realitzar vols relativament ràpids. 
Sí bé la majoria de desplaçaments estacio- 
nals són de poc més de 100 Rm de recorre- 
gut, també és cert que s'ha comprovat 
alguns desplaçaments de llarga distància. 
Aixi per exemple, el major recorregut d'una 
ratapinyada de cova del qual se'n té constàn- 
cia és de 833 km (comentari de Benzal in 
Hutterer et al., 2005). A Catalunya el major 
desplaçament comprovat ha estat de 270 km 
i a Balears de poc més de 100 km (Serra- 
Cobo i Balcells, 1991; Serra-Cobo et al., 
1998; Amengual et al., 2007b). 


La similitud genética observada en l'es- 
tudi entre les mateixes espécies peró de 
poblacions de Balears i poblacions de la 
Península podria ser deguda, en major o 
menor mesura, a un aillament recent de les 
poblacions o a l'existència d'un cert flux 
gènic entre les poblacions insulars i les 
peninsulars. 

